पाएं अपने शहर की ताज़ा ख़बरें और फ्री ई-पेपरडाउनलोड करें
दिल्ली में कोरोना का संक्रमण लगातार बढ़ता जा रहा है। दिल्ली में कोरोना के तेजी से बढ़ते मामलों को देखते हुए दिल्ली सरकार ने दिल्ली में एक और हफ्ते के लिए लॉकडाउन को बढ़ा दिया है। दिल्ली के मुख्यमंत्री अरविंद केजरीवाल ने शनिवार को लॉकडाउन बढ़ाने की घोषणा करते हुए कहा कि दिल्ली में फिलहाल लॉकडाउन 3 मई सुबह 5 बजे तक है। पर अब ये एक हफ्ते के लिए और आगे बढ़ा दिया गया है।
केजरीवाल ने कहा कि दिल्ली में पॉजिटिविटी रेट अभी भी 30 फीसदी से ज्यादा बना हुआ है, हालात चिंताजनक हैं इसलिए अभी लॉकडाउन को जारी रखना अनिवार्य है। बता दें कि इससे पहले, 25 अप्रैल को कोरोना के तेजी से बढ़ते मामलों के बीच मुख्यमंत्री अरविंद केजरीवाल ने लॉकडाउन बढ़ाकर 3 मई की सुबह 5 बजे तक कर दिया गया था।
मुख्यमंत्री अरविंद केजरीवाल ने बताया था कि लॉकडाउन के दौरान हमने देखा कि पॉजिटिविटी रेट लगभग 36-37फीसदी तक पहुंच गया। केजरीवाल ने कहा कि हमने दिल्ली में इतनी संक्रमण दर आज तक नहीं देखी. पिछले एक-दो दिन से संक्रमण दर थोड़ी कम हुई है और आज 30 फीसदी के नीचे आई है।
उन्होने कहा कि लॉकडाउन के दौरान कई तरह की पाबंदियां लगाई थीं, लेकिन लोगों को जरूरत के हिसाब से छूट भी प्रदान की गई थी। लोगों की आवाजाही पर रोक लगाई गई थी, लेकिन जरूरी सेवाओं पर छूट दी गई थी।
कोरोना केसों में नहीं आ रही है कमी
दिल्ली में कोरोना के आंकड़े लगातार डरा रहे हैं। 24 घंटे में दिल्ली में कोरना के 27, 047 नए मामले सामने आए हैं और 375 लोगों की मौत हुई है। राष्ट्रीय राजधानी में कोरोना संक्रमण के मामले घटने के बजाए अब लगातार बढ़ते ही जा रहे हैं। अब दिल्ली में मुंबई से भी ज्यादा कोरोना के नए मरीज मिल रहे हैं। बीते 24 घंटे में 25, 288 लोगों को डिस्चार्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn